
Esselamu alejkum  

Da li osoba ukoliko želi proučiti nešto iz Kur’ana i sevabe tog učenja hoće pokloniti nekim osobama koje su preselile može to učiniti za više osoba odjednom, npr. ukoliko prouči bilo koju suru, mora je pojedinačno učiti, za svakog posebno (istu suru) ili može jedna sura za više osoba?


* 
* 
* 
* 
* 
* 
* 

 
Mogu li pokloniti sevape od učenja Kur’ana za više osoba odjednom?

Učenjaci se razilaze da li sevap stiže umrlima od tjelesnih ibadeta koje uradimo za njih, kao što su ***[post](https://pitajucene.com/search/post/questions/ "Pretraži pitanja o postu")***, ***[namaz](https://pitajucene.com/search/Namaz/questions/ "Pretraži pitanja o namazu")***, učenje Kur’ana i ***[zikr](https://pitajucene.com/search/zikr/questions/ "Pretraži pitanja o zikru")***, pa tako Ebu Hanife, Ahmed i većina selefa (prethodnih generacija) smatraju da mrtvi od toga imaju koristi i da sevap od toga stiže do njih, dok po mezhebu Šafije i Malika, sevap od tih dijela ne stiže.


Među učenjacima koji smatraju da sevap ovog djela stiže do umrlih, jesu i ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** i ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***.


U djelu Keššaful-Kina’a od imama Behutija stoji: “Dozvoljeno je sevape svakog dobrog djela koje uradi musliman, pokloniti, ili dio toga (pola, trećinu, četvrtinu) nanijjetiti i učiniti za drugog muslimana, živog ili umrloga, i sevapi od toga stižu.”


Dakle, prema onim učenjacima koji takvu praksu poklanjanja sevapa od učenja Kur’ana dozvoljavaju, nema ništa sporno da sevape tog učenja pokloni jednoj ili više osoba, shodno nijjetu, kome i koliko.


